EuroBench/eurobench-wiki-lt-topics huggingface dataset:
Tema: Upės
Bengas (port. Bengo, dar vadinama Zenza) – upė Angoloje; jos ištakos yra Krištolo kalnuose (šiaurinė Angola). Įteka į Atlanto vandenyną 20 km į šiaurę nuo šalies sostinės Luandos (Bengo provincija). Upės ilgis – 300 km, o baseino plotas – 7370 km². Įrengtas didelis Kiminjos tvenkinys. Žemutiniuose 90 upės salpos kilometrų yra keletas nedidelių ežerų (tarp jų – Panguila, Quilunda bei Lalama). Bengo upės salpa – pagrindinis Luandoje naudojamos žemės ūkio produkcijos šaltinis. Iki 1889 m., kai buvo pastatytas akvedukas, geriamasis vanduo į Luandą būdavo transportuojamas Bengo upe valtimis plukdomomis statinėmis. Šiais laikais didžioji dalis geriamojo vandens į Luandą atgabenama sunkvežimiais; jis pumpuojamas siurbliais iš Bengo upės. Upės žiotyse esama mangrovių (Angola – pietinė jų augimo riba regione). Ties Kifangondo vietove (Luandos provincija) įrengta tilapijų ferma, niekur kitur Angoloje akvakultūra nėra kultivuojama. Prie Bengo upės įvyko keletas mūšių. 1641 m. olandams užėmus Luandą, čia atsitraukė portugalai. 1873 m. dembai, gyvenantys tarp Bengo ir Dandės upių, pradėjo sukilimą prieš kolonizatorius portugalus. 1975 m., per Angolos nepriklausomybės karą, čia įvyko Kifangondo mūšis.
Tema: Filmai
Pinokis (angl. Pinocchio) – 1940 m. JAV muzikinis animacinis filmas vaikams. Filmas pastatytas Volto Disnėjaus animacijos studijoje, kino teatruose pasirodė 1940 m. vasario 7 d.
Tema: Upės
Kagera (angl., suah. Kagera; kinjar. Akagera) – upė centrinėje Afrikoje, Nilo ištaka. Prasideda Burundyje, susiliejus Njavarongo ir Ruvuvu upėms. Teka plačiu pelkėtu slėniu į šiaurę, sudaro Ruandos – Tanzanijos, Tanzanijos – Ugandos sienas. Įteka į Viktorijos ežerą 40 km nuo Bukobos. Tekmėje nemažai slenksčių ir krioklių. Žemupys laivuojamas. Aplink upę iš Ruandos pusės įkurtas Akageros nacionalinis parkas. Ruandos genocido metu upė dažnai atplukdydavo nužudytųjų kūnus į Viktorijos ežerą.
Tema: Upės
Murėjus (angl. Murray) – upė Australijos pietryčiuose. Iš Australijos Alpių Murėjus teka daugiausia į vakarus sausa lyguma, per svarbiausiąjį Australijos žemės ūkio rajoną (vanduo naudojamas drėkinimui). Upė įteka į Indijos vandenyną (Aleksandrinos lagūną). Didžiausi Murėjaus intakai: Marambidžis, Darlingas (abu dešinieji). Upė patvinsta pavasarį ir vasarą, nusenka žiemą. Yra tvenkinių. Per potvynius Murėjus laivuojamas nuo Olberio miesto (aukštupyje).
Tema: Medicina
Adenokarcinoma (adenocarcinoma iš gr. adēn – liauka ir karcinoma) – piktybinis liaukinio epitelio auglys. Kai kurios adenokarcinomos gamina gleives ar kitokį sekretą. Standžiuose organuose tai neryškiai nuo aplinkinio audinio atsiribojęs mazgas, tuščiaviduriuose organuose – grybo pavidalo, dažnai išopėjusi išauga. Dažniausiai adenokarcinoma susidaro skrandžio, gimdos ir kitų organų gleivinėje. Mikroskopinė auglio sandara įvairi. Kartais jo ląstelės sudaro ryškias liaukines struktūras, kartais – ne.
Tema: Medicina
Bandymai su gyvūnais – gyvūnų (išskyrus žmones) naudojimas mokslo tikslais, dėl kurių jie gali patirti skausmą, kančią, baimę ar ilgalaikį sužalojimą. Bandymai atliekami su įvairiomis gyvūnų rūšimis – pradedant vabzdžiais ir baigiant primatais. Nėra tikslių duomenų, kiek gyvūnų naudojama šiam tikslui pasaulio mastu, skaičiai svyruoja nuo 25 iki 100 mln. per metus, įtraukiant tik stuburinius. Dauguma jų atlikus bandymus eutanizuojami. Priklausomai nuo valstybės ir rūšies, gyvūnai bandymams gaunami iš specialių veisyklų, gaudomi gamtoje arba perkami iš žmonių. Bandymai su gyvūnais atliekami universitetuose, medicinos mokyklose, farmacijos kompanijose, gynybos institucijose, specializuotose tyrimų laboratorijose, teikiančiose paslaugas užsakovams. Su gyvūnais gali būti atliekamos bendrosios su jais pačiais susijusios genetikos, vystymosi, elgesio studijos, arba taikomieji biomedicinos, organų transplantacijos, naujų gydymo metodų tyrimai. Gyvūnai taip pat naudojami išbandant vaistus ir cheminių medžiagų, įskaitant kosmetiką ir buitinę chemiją, toksiškumą. Kai kurie universitetai ir mokyklos gyvūnus naudoja mokymo tikslais, o gynybos institucijos – ginklų veiksmingumo ar kitokiuose bandymuose. Įvairiose šalyse bandymai su gyvūnais reguliuojami skirtingai. Bandymų su gyvūnais šalininkai teigia, kad nuo to priklauso medicinos progresas, o tuo pačiu ir žmonių gerovė. Manoma, jog šiuo metu neegzistuoja pakankamai alternatyvių metodų, kurie padėtų gauti reikiamus duomenis įvairiose tyrimų srityse. Oponentai, tarp kurių yra dalis medikų, taip pat ir gyvūnų teisių bei gyvūnų gerovės atstovų, abejoja, ar tai geriausias būdas vystyti mediciną ir ar bandymai su gyvūnais patikimai nuspėja poveikį žmonėms. Taip pat teigiama, kad bandymai su gyvūnais nepateisinami iš moralinės pusės.
Tema: Upės
Jara (angl. Yarra) – upė Australijoje, Viktorijos valstijos pietuose. Teka į vakarus, įteka į Port Filipo įlanką, prie žiočių įsikūręs Melburno miestas. Keliose vietose patvenkta, iš upės aukštupio tiekiamas vanduo Melburnui.
Tema: Medicina
Alergija (gr. allos 'kitas, kitoks' + ergeia 'veikimas, veikla, atsakas') – tai ypač jautri organizmo reakcija alergenams (kai kuriems aplinkos faktoriams: cheminėms medžiagoms, mikrobams bei jų veiklos produktams, maisto produktams ir kt.), į kuriuos kiti visai nereaguoja. Pirmą sykį alergenams patekus į organizmą, jame per 2-21 dienas (priklausomai nuo alergeno kiekio, organizmo savybių) susidaro antikūnų, vadinamų imunoglobulinais. Jau esant pakankamam antikūnų kiekiui ir vėl patekus specifiniam alergenui (prieš kurį yra pasigaminusių antikūnų), gali įvykti alerginė reakcija. Laikotarpis tarp alergeno patekimo ir antikūnų pasigaminimo vadinamas sensibilizacijos (alergizacijos) periodu. Pati alergija dar nereiškia ligos ar liguistos būsenos: klinikinių jos požymių tik tada, kai įsijautrinusiam žmogui patenka alergenas ir tam alergenui pasigamina antikūnų. Manoma, kad alergija yra paveldima, bet tai nereiškia, kad alergiškam žmogui būtinai teks sirgti alergine liga. Alergija žinoma nuo senų laikų. Dar senovės gydytojas Hipokratas savo darbuose aprašė atvejus, kai alergija kai kuriems maisto produktams sukėlė dilgėlinę ir sutrikdė skrandžio bei žarnyno veiklą.
Tema: Upės
Šebelė (amhar. ሸበሌ, som. Shabeelle), Vebi Šebelė (ዋቢ ሸበሌ) – upė Etiopijoje ir Somalyje. Prasideda šiaurės vakariniame Somalio plynaukštės pakraštyje, Gurambos masyve. Upė kerta plynaukštę, pasuka į pietvakarius ir teka lygiagrečiai Indijos vandenyno pakrantei. Baigiasi pelkėje, 40 km nuo Indijos vandenyno. Didžiausi intakai: Ereras, Galetis, Vabė. Šebelė patvinsta liūčių sezonu (balandžio–birželio ir rugsėjo–lapkričio mėnesiais). Žemupys vandeningas tik liūčių periodu. Ypač lietingais metais Šebelės vandenys pasiekia Džubos upę ir įteka į vandenyną. Upės vandenys gausiai naudojami drėkinimui. 1989 m. sovietų inžinieriai Etiopijoje ant Šebelės įrengė hidroelektrinę.
Tema: Filmai
1242 – vartai į Vakarus (angl. 1242: Gateway to the West, veng. 1242 – A Nyugat kapujában) – 2025 m. istorinis veiksmo filmas, kurį režisavo Péter Soós. Scenaristai – Aron Horvath ir Joan Lane. Tai Jungtinės Karalystės, Mongolijos ir Vengrijos bendros gamybos filmas. Vengrijos kino teatruose išleistas 2025 m. spalio 2 d.
Tema: Upės
Poplūdis – upės vandens režimo fazė, palyginti trumpalaikis ir neperiodinis vandens lygio pakilimas upėje, susijęs su sniego arba ledynų tirpsmu bei liūtimis. Poplūdis gali trukti nuo kelių valandų iki kelių savaičių. Jo metu upės debitas gerokai viršija įprastas to laikotarpio normas. Priešingai nei kasmetinis potvynis, poplūdis gali įvykti bet kuriuo metų laiku, nėra reguliarus. Stiprus poplūdis gali užtvindyti slėnyje esančius objektus.
Tema: Rašytojai
Halldór Laxness (1902 m. balandžio 23 d. – 1998 m. vasario 8 d.) buvo XX a. islandų rašytojas. Rašė eilėraščius, straipsnius, pjeses, trumpas istorijas ir noveles. Jo kūrybai darė įtaką August Strindberg, Sigmund Freud, Sinclair Lewis, Upton Sinclair, Bertold Brecht ir Ernest Hemingway. 1955 m. laimėjo Nobelio literatūros premiją.
Tema: Politikai
Seržas Sargsianas (g. 1954 m. birželio 30 d., Stepanakertas, Kalnų Karabachas, Azerbaidžanas, TSRS) – Armėnijos prezidentas, šias pareigas ėjęs nuo 2008 m. balandžio 9 d. iki 2018 m. Jis laimėjo 2008 m. Armėnijos prezidento rinkimus remiamas Armėnijos respublikonų partijos, kurios pirmininku tapo 2008 m. balandžio mėn. 2015 m. Armėnijos piliečiai referendume balsavo už vykdomųjų valdžios galių perdavimą iš prezidento institucijos ministro pirmininko institucijai. Po dviejų 5 metų prezidento kadencijų S. Sargsianas 2018 m. balandį buvo paskirtas Armėnijos ministru pirmininku, tačiau pasitraukė jau po kelių dienų po viešų protestų kaltinant jį valdžios uzurpavimu.
Tema: Kalnai
Brendono kalnas (air. Sliabh Bhreandáin, angl. Mount Brandon) – viršukalnė pietvakarių Airijoje, Kerio grafystėje, Dinglo pusiasalyje. Aukštis 953 m. Papėdėje įsikūręs nedidelis Brendono miestelis.
Tema: Rašytojai
Wladislaw Reymont (Vladislavas Stanislovas Reimontas, tikroji pavardė Reimentas, 1867 m. gegužės 7 d. – 1925 m. gruodžio 5 d.) – lenkų rašytojas, 1924 m. apdovanotas Nobelio literatūros premija už epopėją „Kaimiečiai“.
Tema: Medicina
Dializė (gr. διάλυσις arba dialusis 'ištirpimas') yra dirbtinis kraujo valymo būdas, kai paties žmogaus inkstai nebeveikia dėl ūminio ar lėtinio inkstų nepakankamumo. Jei negalima inksto transplantacija, dializė yra svarbiausias pakaitinės inkstų terapijos metodas. Šis gydymo metodas pagrįstas pusiau laidžių membranų veikimo principu, kai vienoje membranos pusėje yra kraujas (plazma), o kitoje - dializės tirpalas. Pagal tai, kokia pusiau laidi membrana yra naudojama, dializė skirstoma į hemodializę ir peritoninę dializę.
Tema: Rašytojai
Julius Leopoldas Frederikas Kronas (suom. Julius Leopold Fredrik Krohn, g. 1835 m. gegužės 19 d. Vyborge – m. 1888 m. rugpjūčio 28 d. Vyborgo įlankoje) – suomių poetas, vertėjas, tautosakininkas ir literatūros istorikas.
Tema: Futbolas
Honkongo vyrų futbolo rinktinė – Kinijos Honkongo specialiajam administraciniam regionui atstovaujanti nacionalinė futbolo komanda, kurią kontroliuoja Honkongo futbolo asociacija. Rinktinė nė karto nedalyvavo pasaulio čempionate, bet dalyvavo 4 žemyno čempionatuose.
Tema: Medicina
Adneksitas (adnexitis) – gimdos priedėlių (kiaušintakio, kiaušidės) uždegimas, kurį sukelia mikroorganizmai, kartais į gimdą patekusios cheminės medžiagos, tokios kaip jodas, spiritas. Adneksitas būna ūminis ir lėtinis. Ligonėms pučia ir skauda pilvą, pykina, pakyla temperatūra, padažnėja pulsas. Praėjus 7–14 dienų, ūminiai reiškiniai praeina, tačiau dažnai lieka lėtinio adneksito simptomai (skausmas, vidurių užkietėjimas, mėnesinių sutrikimas). Šis uždegimas gydomas skausmo raminamaisiais vaistais, antibiotikais, sulfanilaminais, fizioterapijos priemonėmis, kartais operacija; lėtinis adneksitas gali būti gydomas kurortuose.
Tema: Kalnai
Budž Bimas (angl. Budj Bim, Mount Eccles, 'Eklso kalnas') – užgesęs ugnikalnis Australijos pietryčiuose, netoli Makartūro miestelio pietvakarinėje Viktorijos valstijos dalyje, žinomas savo lavos suformuotomis olomis. Aborigenų gunditjamarų kalba Budj Bim reiškia „Aukšta galva“. Ši teritorija priklauso Eklso Kalno nacionaliniam parkui, kuris užima 61,2 kv. km plotą, nutolęs apie 270 km į vakarus nuo Melburno, 15 km į pietvakarius nuo Makartūro. 1836 m. majoras Tomas Mitčelas kalną pavadino Mount Eeles – bendražygio William Eeles iš 95-ojo pėstininkų pulko garbei, kartu su Mitčelu kovojusio pusiasalio kare. Padaryta braižytojo klaida lėmė, kad nuo 1845 m. šis vardas tapo Eccles.
Tema: Paukščiai
Kondoras (isp. Cóndor, keč. Kuntur) – naujojo pasaulio grifų (Cathartiformes) būrio, amerikinių grifų (Cathartidae) šeimos, bendras dviejų paukščių rūšių pavadinimas.
Tema: Medicina
Preveñcija (lot. praeventio) - išankstinis kelio užkirtimas, užbėgimas už akių. Medicinos, technikos srityse prevencija gali būti vad. profilaktika (pvz., techninė profilaktika).
Tema: Medicina
Beta-2 mikroglobulinas (ß2-mikroglobulinas) – nedidelės molekulinės masės baltymas, priklausantis audinių histologinio suderinamumo kompleksui (HLA). Jis yra koduojamas B2M geno. Beta-2 mikroglobulinas naudojamas kaip žymuo sergant mielomine liga ir kai kuriomis limfomomis, jo koncentracija sergant šiomis ligomis gali būti padidėjusi.
Tema: Upės
Jordanas (hebr. ‏נהר הירדן‏‎ = nehar hayarden, arab. نهر الأردن = nahr al-urdun) – upė Artimuosiuose Rytuose, įteka į Negyvąją jūrą. Prasideda Izraelio okupuotoje Sirijos teritorijoje, Golano aukštumose, Hermono kalno papėdėje. Teka į pietus tektonine Goro įduba Izraelio–Jordanijos siena. Prateka pro Hulos slėnį ir Tiberiados ežerą. Iki Tiberiados ežero teka kalnuotomis vietovėmis, vagoje gausu slenksčių. Žemiau teka lyguma ir sudaro Jordano slėnį okupuotame Vakarų Krante (Palestina). Čia upės plotis pasiekia 40 m. Žemupyje gausu meandrų. Didžiausi intakai – Hasbani, Danas, Jarmukas ir Jabokas (Zarka). Vanduo intensyviai naudojamas drėkinimui, todėl džiūsta Negyvoji jūra. Žiemą patvinsta. Jordano upė dažnai minima Biblijoje. Rytų pakrantėje yra al Maghtasas, kur Jonas Krikštytojas pakrikštijo Jėzų Kristų.
Tema: Kalnai
Bangl Banglo kalnai yra Vakarų Australijoje, Kimberlio regione, Purnululu nacionaliniame parke. Šie kalnai driekiasi bekraščiame, retai gyvenamame Kimberlio regione. Kalnų masyvas užima 450 km². Vasarą čia būna labai karšta − temperatūra pavėsyje siekia iki 40 °C. Ilgu sausuoju žiemos laikotarpiu čia beveik nelyja ir upės susitraukia į nusekusias vandens daubas. Tačiau drėgnuoju metų laiku (lapkritis−kovas) visas masyvas sužaliuoja, nes nuo Indijos vandenyno atėję ciklonai sukelia tokias liūtis, kad upės išsilieja iš krantų.
Tema: Paukščiai
Baltapilvis alpinis čiurlys (Tachymarptis melba) – čiurlinių paukščių (Apodiformes) būrio, čiurlinių (Apodidae) šeimos, alpinių čiurlių (Tachymarptis) genties paukštis. Didesnis už juodąjį čiurlį ir stambesnio sudėjimo. Apdaras daugiausia tamsiai rudas. Kūno apačia ir pagurklis balti, aiškiai atskirti ruda krūtinės juosta. Kūno ilgis 20-23 cm, atstumas tarp abiejų išskleistų sprnų galų apie 57 (51-58) cm, sveria apie 100 (76-125) g. Deda 1-3, retai 4 kiaušinius. Kiaušiniai balti, ovalūs - 30,5 x 19,2 mm. Peri abu poros nariai nuo 17 iki 23, vidutiniškai apie 20 dienų. Gyvena apie 21—26 metus[reikalingas šaltinis]. Nenusileisdami, ore gali išbūti daugiau kaip 200 dienų. Per dieną nuskrenda apie 600-1000 kilometrų[reikalingas šaltinis]. Gyvena ir peri nuo Viduržemio jūros pakrančių, stepių iki vidurinių juostų kalnuotų zonų. Perimviečių rytinis arealas tęsiasi nuo Mažosios Azijos, Arabijos pusiasalio iki pietvakarinių Himalajų kalnų. Taip pat perimvietės PAR. Šiaurės pusrutulio populiacjos žiemoja Užsachario Afrikoje, pietų pusrutulio populiacijos Zimbabvėje ir gretimuose regionuose. Sėsliai gyvena vakarų, pietvakarių, pietų Indostano, Rytų Afrikos, Madagaskaro, Pietvakarių Afrikos populiacijos. Šiuo metu arealas plečiasi, plinta vis šiauriau[reikalingas šaltinis]. Į Lietuvą užklysta retai ir šalyje perinčių šios rūšies paukščių iki šiol neaptikta.
Tema: Rašytojai
Seras Ìvanas ab Ovenas Edvardsas (val. Ifan ab Owen Edwards, 1895 m. liepos 25 d. – 1970 m. sausio 23 d.) – valų akademikas, rašytojas ir kino režisierius, labiausiai žinomas kaip Valų jaunimo lygos (val. Urdd Gobaith Cymru) įkūrėjas.
Tema: Politikai
Albinas Stankus (1942 m. gegužės 22 d. Laukuvoje, Tauragės apskrityje – 2021 m. spalio 8 d. Kaune) – Lietuvos gydytojas neuropatologas, mokslininkas, išradėjas, dėstytojas, Palangos savivaldybės politinis bei visuomenės veikėjas.
Tema: Upės
Upės vaga − žemiausioji slėnio dalis, kuria teka upė. Vagoje kaupiantis smėliui ar dumblui atsiranda seklumos, salos, kurios ilgainiui vientisą vagą pradeda skaidyti į atšakas. Upių slėniuose ir vagose, augmenija dalyvauja kaip svarbus jų vystymosi veiksnys. Vandens augmenija lemia upių vagų formavimąsi, pakrančių ir krantų formas. Dabartinės upių vagos ir jų slėniai yra suformuoti tirpstančių ledynų. Jei upių slėniai iš esmės nebekinta, tai upių vagos ir dabar nėra visiškai stabilios. Lėtas, bet nuolatinis kitimas susijęs su šiais pagrindiniais veiksniais: Potvyniais ir poplūdžiais Ledo reiškiniais Įšalo poveikiu Sniego tirpsmo poveikiu Meandravimo procesu Žmogaus ūkine veikla
Tema: Paukščiai
Sauliapaukštis (Eurypyga helias) – vienintelė sauliapaukščių (Eurypygidae) šeimos ir genties paukščių rūšis. Kūnas 46-53 cm, svoris 180-200 g. Kūno viršutinės dalies plunksnos margos, su žaliai geltonu, baltu ir juodu atspalviu. Galva nedidelė, po akim ir virš jų su horizontaliomis juostelėmis. Snapas vidutinio dydžio, su tamsiu antsnapiu ir oranžiniu posnapiu. Akių rainelė rubino spalvos. Kaklas plonas ir ilgas, ties gerkle baltas. Sparnai platūs, suapvalinti. Uodega su dviem plačiomis horizontaliomis tamsiai rudomis ir juodomis juostomis. Kojos ilgos, oranžinės. Lytinis dimorfizmas neišreikštas. Paplitęs Centrinės ir Pietų Amerikos tropikuose – Amazonės ir Orinoko baseiniuose. Arealo šiaurinė riba yra ties Karibų jūros pakraščiu Gvatemaloje, o pietinė – Centrinėje Brazilijoje ir Paragvajuje.
Tema: Medicina
Boldenonas – veterinarinėms paskirtims sukurtas anabolinis steroidas, kuris sportininkų naudojamas kaip dopingas. Dažniausiai naudojamas arkliams gydyti.
Tema: Upės
Ruvjironza (kir. Ruvyironza) arba Luvironza – upė centriniame Burundyje; Ruvuvu dešinysis intakas (Nilo baseinas). Prasideda Luvironzos kalno papėdėje, ~2700 m aukštyje. Teka šiaurės kryptimi, prateka Gitegą. 10 km į šiaurę nuo šio miesto įteka į Ruvuvu – vieną iš Kageros ištakų. Ruvjironza kartais laikoma tolimiausia Nilo ištaka. Ją XIX a. pab. atrado vokiečių mokslininkai.
Tema: Rašytojai
Sigrid Undset (Sigrida Undset, 1882 m. gegužės 20 d. Kalundborge, Danija – 1949 m. liepos 10 d. Lilenhameryje) – viena iškiliausių norvegų rašytojų, 1928 m. apdovanota Nobelio literatūros premija.
Tema: Kalnai
Sterlingo kalnagūbris (angl. Stirling Range) – kalnagūbris pietvakarių Australijoje, Vakarų Australijos valstijoje, apie 330 km į pietryčius nuo Perto. Iškilęs Vakarų Australijos plokščiakalnio pietvakariniame pakraštyje, driekiasi 80 km rytų–vakarų kryptimi apie 65 km į šiaurę nuo Olbanio ir Indijos vandenyno pakrantės. Didžiausias aukštis 1096 m (Blaf Nolo kalnas). Būdingos stačios uolėtos viršukalnės, įvairi augmenija. Kalnagūbrį pirmasis iš europiečių 1802 m. pastebėjo Australijos tyrinėtojas Metju Flindersas. 1835 m. pavadintas pirmojo Vakarų Australijos gubernatoriaus Džeimso Sterlingo (James Sterling) garbei. Kalnagūbrio ir gretimų lygumų gamtai apsaugoti 1957 m. įkurtas Sterlingo Kalnagūbrio nacionalinis parkas, apimantis 1157 km² plotą. Sterlingo kalnagūbris – viena iš nedaugelio vietų Vakarų Australijoje, kur retkarčiais iškrinta sniegas.
Tema: Politikai
Moncef Marzouki (arab. المنصف المرزوقي, al-Munṣif al-Marzūqī, g. 1945 m. liepos 7 d.) – laikinas Tuniso prezidentas. Per savo karjerą jis buvo žmogaus teisių aktyvistas, gydytojas ir politikas.
Tema: Kalnai
Kapo kalnai – kalnai pačiuose Afrikos pietuose, Pietų Afrikos Respublikoje, tarp Port Elizabeto rytuose ir Olifantso upės žiočių vakaruose. Ilgis ~800 km, didžiausias plotis ~100 km, didžiausias aukštis 2325 m. Sudaryti iš smiltainio ir kvarcito. Kalnus sudaro keletas lygiagrečių kalnagūbrių: Svartbergas, Langebergas, Sederbergas, Otenika, Kogelbergas ir kt. Vidutinis kalnų aukštis 1500 m, didžiausias – 2326 m (Sevevyksportpykas). Pavėjiniuose šlaituose auga visžalių krūmų sąžalynai ir mišrieji miškai, priešvėjiniuose šlaituose ir tarpukalnių slėniuose – pusdykumių augmenija. Klimatas subtropinis. Žiemą aukščiausiose kalnų vietose sninga. Kalnų slėniuose auginami kviečiai, citrinmedžiai, vynmedžiai.
Tema: Politikai
Žoržė Fernandas Brankas de Sampajas (port. Jorge Fernando Branco de Sampaio; 1939 m. rugsėjo 18 d. Lisabonoje – 2021 m. rugsėjo 10 d. Karnašidėje) – Portugalijos teisininkas, politinis veikėjas, Portugalijos prezidentas (1996–2006 m.).
Tema: Rašytojai
Carl Gustaf Verner von Heidenstam (1859 m. liepos 6 d. – 1940 m. gegužės 20 d.) – švedų poetas ir novelistas, Nobelio literatūros premijos laureatas 1916 m. Jis buvo Švedijos akademijos nariu nuo 1912 m. Dauguma jo darbų patriotiškai vaizduoja švedų gyvenimą ir tradicijas.
Tema: Filmai
Deadpool ir Ernis (angl. Deadpool & Wolverine) – 2024 m. JAV mokslinės fantastikos superherojų filmas, kurį režisavo Shawn Levy. Filmą kūrė „Marvel Studios“, „Maximum Effort“ ir „21 Laps Entertainment“, o platino „Walt Disney Studios Motion Pictures“. Jame vaidina Ryan Reynolds, Hugh Jackman, Emma Corrin ir Matthew Macfadyen. Tai yra filmo „Deadpool 2“ (2018 m.) tęsinys ir 34-asis „Marvel Cinematic Universe“ (MCU) filmas. Lietuvos kino teatruose pasirodė 2024 m. liepos 24 d. Visame pasaulyje jis uždirbo daugiau nei 1,3 mlrd. dolerių ir tapo 22-uoju pelningiausiu visų laikų filmu, pelningiausiu visų laikų R cenzo filmu ir antruoju pelningiausiu 2024 m. filmu.
Tema: Futbolas
Sent Kitso ir Nevio vyrų futbolo rinktinė – Sent Kitsui ir Neviui atstovaujanti nacionalinė futbolo komanda, kurią kontroliuoja Sent Kitso ir Nevio futbolo asociacija. Sent Kitsas ir Nevis 1997 m. Karibų taurėje užėmė antrą vietą. 2023 m. debiutavo CONCACAF Aukso taurėje. FIFA ir CONCACAF narys nuo 1994 m.
Tema: Politikai
Vladislava Arminaitė (1894 m. vasario 24 d. Marijampolėje, Rusijos imperija – 1966 m. Kaune, Lietuvos TSR; palaidota Petrašiūnų kapinėse) – Lietuvos pedagogė, skautininkė ir disidentė.
Tema: Filmai
Sala – 2005 m. mokslinės fantastikos filmas klonavimo ir utopijos tematika. Filmas išėjo 2005 m. liepos 22 d., išleido „DreamWorks“. Filmą režisavo Michael Bay. Scenarijaus autoriai: Caspian Tredwell-Owen, Alex Kurtzman ir Roberto Orci. Filmas pastatytas JAV, kainavo 122 mln. JAV dolerių. Bendros filmo pajamos iš teatrinio pastatymo – 160 mln. dolerių.
Tema: Rašytojai
Grazia Deledda (liet. Gracija Deleda, 1871 m. rugsėjo 27 m. – 1936 m. rugpjūčio 15 d.) – italų rašytoja, 1926 m. apdovanota Nobelio literatūros premija.
Tema: Futbolas
Salės futbolas, futsal, futsalas – komandinė sporto šaka, futbolo atmaina. Salės futbolo veiklą prižiūri FIFA ir AMF. Žaidimą sudaro dvi komandos po 5 žaidėjus (įskaitant vartininką), žaidžiama ant kieto grindinio, krepšinio ar rankinio aikštelės išmatavimų salėje. 2020 m. FIFA salės futbolo pasaulio taurė vyks Lietuvoje rugsėjo 12–spalio 4 dienomis.
Tema: Rašytojai
Stivenas Viljamas Hokingas (angl. Stephen William Hawking; 1942 m. sausio 8 d. Oksforde, Anglija – 2018 m. kovo 14 d. Kembridže, Anglija) – anglų fizikas teoretikas.
Tema: Upės
Kvangas (pranc. Kwango, port. Rio Cuango) – upė Angoloje ir Kongo Demokratinėje Respublikoje; Kasajaus (Kongo baseinas) kairysis intakas. Prasideda Lundos plynaukštėje. Teka į šiaurę plačiu ir giliu slėniu, sudaro slenksčius ir krioklius. Įteka į Kasajų netoli Bandundu miesto. Pagrindinis intakas – Kvilu (dešinysis). Žvejyba. Upė laivuojama 307 km nuo žiočių (iki Kingušio slenksčių) bei vidurupio ruožuose.
Tema: Futbolas
Turkmėnijos vyrų futbolo rinktinė – Turkmėnijai atstovaujanti nacionalinė futbolo komanda, kurią kontroliuoja Turkmėnijos futbolo asociacija. Rinktinė nė karto nedalyvavo pasaulio čempionate, bet dalyvavo 2 žemyno čempionatuose.
Tema: Upės
Sniego upė (angl. Snowy River) – upė, ištekanti iš Australijos Alpių Sniego kalnų, Kosciuškos kalno papėdėje, Naujajame Pietų Velse. Į Tasmano jūros Baso sąsiaurį įteka prie Marlo. Garsi savo užtvankų sistema, kuri skirta gaminti elektros energiją, papildyti Marį ir Marambidžį.
Tema: Rašytojai
Vladimiras Ladislavas Hurbanas, svk. Vladimír Ladislav Hurban kai kur svk. Vladimír Svetozár Hurban (1883 m. balandžio 4 d. Turčianovo Šv.Martino mieste (dab. Slovakijoje) – 1949 m. spalio 26 d. Prahoje) – Čekoslovakijos karinis veikėjas ir diplomatas. Slovakų rašytojas ir vertėjas.
Tema: Kalnai
Te Manga (angl. Te Manga) – aukščiausia viršukalnė Kuko Salose (Naujosios Zelandijos valda). Stūkso pagrindinėje salyno saloje Rarotongoje. Aukštis – 653 m. Kalnas vulkaninės kilmės. Šlaitai statūs, skardingi, tankiai apaugę tropine augmenija.
Tema: Politikai
Vladas Kensgaila (1933 m. rugsėjo 23 d. Bikavėnuose, Vainuto valsčiuje – 2024 m. vasario 21 d. Palangoje) – aviacijos sportininkas, aviakonstruktorius, Lietuvos ir Panevėžio miesto politinis bei visuomenės veikėjas.